stanford-oval/wikipedia huggingface dataset:
HMS Hare

HMS Hare on ollut kahdeksan Britannian Kuninkaallisen laivaston aluksen nimenä.
Hare (1545), 10-tykkinen alus
Hare (1649), royalistien sketsi
Hare (1653), pinkki
HMS Hare (1665), 6-tykkinen polttolaiva
HMS Hare (1672), 6-tykkinen doggi
HMS Hare (1703), mörssärivene
HMS Hare (1709), 10-tykkinen sluuppi
HMS Hare (J389), Algerine-luokan miinanraivaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Hare”, voi hakea sivunnimihaulla, laajalla sivunnimihaulla tai tekstihaulla.
Ruoansulatus

Ihmisen ruoansulatusjärjestelmä
Ruoansulatus eli digestio saa aikaan sen, että monimutkaiset ravintoaineet pilkkoutuvat yksinkertaisiksi aineiksi, jotka ruumiin solut sitten käyttävät hyväkseen energianlähteenä ja rakennusmateriaalina.
Hiilihydraatit pilkkoutuvat osittain suussa amylaasi-entsyymin vaikutuksesta yksinkertaisiksi sokereiksi (ennen kaikkea rypälesokeriksi eli glukoosiksi), jotka ovat solujen tärkein energianlähde.
Mahassa proteiinit eli valkuaisaineet hajoavat pepsiini-entsyymin vaikutuksesta aminohapoiksi, jotka puolestaan käytetään elimistön rakennusaineiksi.
Rasvat eli lipidit pilkkoutuvat lipaasientsyymillä, jota  haima erittää ruuansulatuskanavaan. Rasvat kulkeutuvat soluihin rasvahapoiksi ja glyseroliksi pilkkoutuneina. Sitten nämä aineosat yhdistyvät uudelleen, ja rasva käytetään joko solujen rakennusaineeksi, tai se jää ravintovarastoksi rasvasoluihin.
Ravinnon käsittely tapahtuu ruoansulatuskanavassa. Lukuun ottamatta niitä elimiä, joiden kautta ravinto kulkee suusta suoliston loppuun asti, ruoansulatuselimistöön kuuluu joukko ruoansulatusrauhasia, kuten sylkirauhaset, maharauhaset, suolinesterauhaset, haima ja maksa, jotka erittävät ruoansulatusnesteitä. Nämä sisältävät entsyymejä, joiden avulla ravinnon pilkkoutuminen käyttökelpoiseen muotoon tapahtuu nopeasti.
Ihmisen ruoansulatus

Ihmisen ruoansulatus on järjestelmä, joka muuttaa syödyn ravinnon elimistölle käyttökelpoiseen muotoon. Ensin ravintoa pilkkovat suussa kieli ja hampaat. Sylkirauhaset erittävät mukaan sylkeä. Ruoka jatkaa matkaa nieluun ja ruokatorveen ja edelleen mahaan. Täältä ravinto etenee ohutsuoleen, jossa suurin osa ravinnosta imeytyy suolinukan kautta verenkiertoon. Imeytymätön aines kertyy paksusuoleen, jossa vielä osa aineista imeytyy elimistöön. Loppu poistuu lopulta peräaukon kautta ulosteena. Ihmisen ruoansulatuskanava on noin 9 metriä pitkä. Ruoansulatuksen fysiologia vaihtelee yksilöllisesti sekä muiden tekijöiden, kuten ruoan ominaisuuksien ja aterian koon mukaan. Ruoansulatus kestää tavallisesti 1–3 vuorokautta.
Tutkimuksessa on havaittu terveillä, länsieurooppalaista ruokavaliota noudattavilla, liikkuvilla aikuisilla ravinnon energiasta imeytyvän keskimäärin 89,4 %. Energiaravintoaineista rasvan havaittiin imeytyvän 92,5-prosenttisesti, proteiinin 86,9-prosenttisesti ja hiilihydraattien 87,3-prosenttisesti. Tutkimuksessa verrattiin nautitun ravinnon energiamäärää pommikalorimetrillä mitattuun ulosteen energiamäärään.
Ruoansulatuksen kannalta merkittäviä elimiä ovat maksa ja haima. Haima erittää suurimman osan ruoansulatusentsyymeistä. Maksa säätelee veren sokeri- ja aminohappopitoisuuksia, varastoi monia aineita sekä valmistaa ravinnosta muun muassa rasvoja ja glukoosia.
Ruoansulatuskanavassa ravinto ja sen mukana tulleet mikrobit ja muut aineet joutuvat vaihteleviin ympäristöihin. Suu on lähes neutraali ympäristö, maha taas hyvin hapan ja osa suolesta lievän emäksinen. Aineet kohtaavat monia ruoansulatusentsyymeitä, jotka hajottavat suolessa kulkevat aineet elimistön käyttöön sopiviksi aineiksi.
Aiheesta muualla

Wikimedia Commonsissa on kuvia tai muita tiedostoja aiheesta .
OpetusTV, biologia: Ruuansulatus
Yle Oppiminen: Ruoansulatus
Ruoansulatuselimistö
suu
nielu
kupu
ruokatorvi
pötsi
verkkomaha
satakerta
mahalaukku
haima
sappirakko
maksa
ohutsuoli
paksusuoli
pohjukaissuoli
peräsuoli
peräaukko
SLC2A4

Insuliinin aktivoimana (1) insuliinireseptori ohjaa glukoosinsiirtäjäproteiinin solukalvolle (2) ja glukoosia siirtyy soluun (3) glykogeenin tuotannon (4), glykolyysin (5) ja rasvahappojen synteesin (6) lähtöaineeksi.
SLC2A4 on pääasiallinen sokeria verenkierrosta lihassoluihin siirtävä proteiini. Se on kalvoproteiini, joka suorittaa glukoosin passiivista kuljetusta solukalvon yli lihassoluihin.
SLC2A4-proteiini kuljettaa glukoosia soluihin insuliinitasojen säätelemänä. SLC2A4-kalvoproteiinia on rasvakudoksissa ja poikkijuovaisissa lihaskudoksissa (luurankolihas- ja sydänlihaskudos).
Sen nimitys SLC2A4 eli Liuoskuljettaja-perhe 2:n, avusteinen glukoosin siirtäjä jäsen 4 johtuu englanninkielen määreestä solute carrier family 2 (facilitated glucose transporter), member 4.
Sama proteiini tunnetaan myös GLUT4-nimellä, eli glukoosinsiirtäjä 4 ((englanniksi) Glucose transporter type 4).
Ihmisen kromosomissa 17 sijaitseva SLC2A4- tai GLUT4-geeni koodaa SLC2A4-proteiinin.
SLC2A4 kuuluu Sokerin kuljettaja (TC 2.A.1.1) -proteiiniperheeseen, jossa glukoosinsiirtäjät luokka I (SLCA2A/GLUT1-4), II (5-8) ja III (8-12).
Saima (lehti)

Saiman ensimmäinen numero.
Saima oli Kuopiossa 4. tammikuuta 1844 – 31. joulukuuta 1846 ilmestynyt ruotsinkielinen lehti, jota julkaisi J. V. Snellman.
Lehti oli linjaltaan yhteiskuntakriittinen, ja sen artikkelit käsittelivät talouskysymyksiä, kasvatusta ja kansallista aktivointia. Lehden kautta Snellman kävi polemiikkia etenkin Topeliuksen Helsingfors Tidningarin kanssa. Hän harrasti siinä lehtikritiikkiä. Yhteiskunnallisten artikkeleiden ohella lehdessä oli myös kaunokirjallisia tekstejä.
Snellman vaati lehdessä suomen kielen aseman kohottamista. Sosiaalipolitiikka kuului myös hänen aiheisiinsa. Snellmanin yhteiskunnallisia näkemyksiä kuvastaa kirjoitus numerossa 9:
»Inhimillisestä heikkoudesta johtuu, että jokainen antaa mieluummin itse almun kuin maksaa valtiolle verotuksessa määrätyn summan vähäosaisten auttamiseen. Ja kuitenkaan yksityiset toimenpiteet eivät voi saada aikaan läheskään sitä mitä hallituksen.»
Saiman näytenumero ilmestyi 1843, ja se jaettiin Finlands Allmänna Tidningin (nykyisen Virallisen lehden edeltäjän) mukana. Seuraavan vuoden alusta se ilmestyi kerran viikossa torstaisin. Lehden levikki oli alusta pitäen laaja, 700 tilaajaa eri puolilta maata. Se oli toiseksi suosituin lehti Virallisen lehden jälkeen. Lehti painettiin kuopiolaisessa Karstenin kirjapainossa. 
Lehti joutui useasti sensuurin hampaisiin, ja loppuvuodesta 1846 se vihdoin sensuurin päätöksellä lakkautettiin radikaaliutensa vuoksi. Sen seuraajaksi Snellman perusti Elias Lönnrotin tuella Litteraturblad för allmän medborgerlig bildning -nimisen lehden.
Aiheesta muualla

Historiallinen sanomalehtikirjasto (aineistoja myös Saimasta)
Goodbye Alice in Wonderland

| Goodbye Alice in Wonderland Jewel |
| --- | --- | --- |

Studioalbumin tiedot
 Julkaistu: 2. toukokuuta 2006
 Tuottaja(t): Rob Cavallo, Jewel
 Tyylilaji: pop rock, folkrock
 Kesto: 54.36
 Levy-yhtiö: Atlantic
Listasijoitukset
  Billboard 200: 8.
Jewelin muut julkaisut
| 0304 2003 | Goodbye Alice in Wonderland 2006 | Perfectly Clear 2008 |
Singlet albumilta Goodbye Alice in Wonderland
 ”Goodbye Alice in Wonderland” Julkaistu: marraskuu 2005  ”Again and Again” Julkaistu: helmikuu 2006  ”Good Day” Julkaistu: heinäkuu 2006  ”Only One Too” Julkaistu: 10. lokakuuta 2006
Goodbye Alice in Wonderland on yhdysvaltalaisen laulaja-lauluntekijä Jewelin albumi vuodelta 2006.
Albumi ylsi Yhdysvalloissa Billboard 200 -listan sijalle 8.
Kappaleet

Again and Again – 3.57 (säv. J. Kilcher, J. Shanks)
Long Slow Slide – 3.48 (säv. J. Kilcher)
Goodbye Alice in Wonderland – 5.55 (säv. J. Kilcher)
Good Day – 3.46 (säv. J. Kilcher, G. Wells, K. DioGuardi)
Satellite – 5.05 (säv. J.Kilcher)
Only One Too – 3.04 (säv. J. Kilcher, J. Shanks)
Words Get in the Way – 3.58 (säv. J. Kilcher)
Drive to You – 4.14 (säv. J. Kilcher, L. Mendez)
Last Dance Rodeo – 6.16 (säv. J. Kilcher)
Fragile Heart – 3.21 (säv. J. Kilcher, A. Bell)
Stephenville, TX – 3.56 (säv. J. Kilcher)
Where You Are – 3.28 (säv. J. Kilcher)
1 000 Miles Away – 3.48 (säv. J. Kilcher)
Kappaleet > Bonuskappaleet

Satellite (live acoustic version) (vain iTunesin ennakkotilaajille)
1000 Miles Away (live acoustic version) (Britannian iTunesin bonuskappale albumin ostajille)
Kappaleet > Kansainvälinen painos

A Long Slow Slide (acoustic version)
Foolish Games (live)
Arvostelut

Metacritic: 57/100
Allmusic:
Entertainment Weekly: B
Rolling Stone:
Ruoanlaitto

Ruoanlaittoa vokkipannulla.
Keskiaikaista ruoanlaittoa. Puupiirros 1400–1500-lukujen taitteen saksalaisesta keittokirjasta.
Ruoanlaitto tarkoittaa ruoan valmistamista raaka-aineista lähtien. Käytettävät valmistusmenetelmät sekä raaka-aineet vaihtelevat suuresti eri puolilla maapalloa. Eri menetelmille yhteistä on pyrkimys parantaa käytettävien raaka-aineiden makua, helpottaa ruoan sulamista elimistössä sekä parantaa ruoan säilyvyyttä. Allergiat vaikuttavat usein ruoanlaittoon rajoittamalla mahdollisten käytettävien raaka-aineiden valikoimaa.
Kulinarismi on hyvän ruoan ja juoman arvojen vaalimista. Gastronomia on ruoanvalmistuksen korkealuokkaisten herkkujen tuntemusta ja valmistusta.
Ruoanlaittomenetelmät

Ruoanlaitossa käytetään yleensä apuna kuumuutta. Kuumentaminen (keittämällä, paistamalla, paahtamalla tai höyryttämällä) vaikuttaa ruokaan kemiallisesti muuttaen sen makua, rakennetta, ulkonäköä ja ravitsemuksellisia ominaisuuksia. Kuumentaminen saattaa olla tarpeellista myös myrkyllisten raaka-aineiden muuttamiseksi syömäkelpoiseksi (esimerkiksi eräät sienet ja palkokasvit). Tällöin keittäminen tapahtuu runsaassa nesteessä. Kun ruokaa haudutetaan, se kypsennetään lämpötilassa, joka on lähellä kiehumispistettä. Höyrykeitintä käytettäessä ruoan sisältämät ravintoaineet säilyvät hyvin. Ruoanlaitossa käytetään joskus myös painekattilaa ja joskus jälkiruokia valmistetaan vesihauteessa. Rasvaisten ruokien paistamista pannulla sanotaan käristämiseksi, nopeaa paistamista ilman rasvaa kutsutaan freesaamiseksi ja nopeaa paistamista rasvassa kutsutaan kuullottamiseksi. Joskus ruoka uppopaistetaan rasvassa. Muita paistamismenetelmiä ovat wokkaaminen, grillaaminen, pariloiminen, loimuttaminen ja savustaminen.
Ruoanvalmistus on mahdollista myös ilman kuumentamista, esimerkiksi hapattamalla, suolaamalla ja kuivaamalla raaka-aineita. Monet runsaasti c-vitamiinia sisältävät marjat ovat vitamiinipitoisia myös kuivattuina.
Kylmiä ruokalajeja kuten salaatteja voidaan valmistaa myös pelkästään paloittelemalla, yhdistelemällä tai sekoittamalla raaka-aineita.
Eri maiden keittiöt

Eri maiden ruoanlaittoperinteisiin vaikuttavat sekä luonnontieteelliset että kulttuuriset syyt. Luonnonolosuhteet vaikuttavat eri kasvi- ja eläinlajien menestykseen eri alueilla sekä ruoan säilyvyyteen. Ruoanvalmistusainesten saatavuus on laajentunut huomattavasti globaalin kaupankäynnin myötä. Kulttuurisiin seikkoihin puolestaan kuuluvat esimerkiksi eri uskontojen käsitykset pyhästä ja saastaisuudesta. Suomessa näistä tunnetuimpia lienevät Vanhan testamentin puhtaussäädösten määräykset syötäväksi kelpaamattomasta ravinnosta (jotka tosin Jeesus kumosi Uudessa testamentissa) sekä [[Juutalaisuus|juutalaisuuden}} ja islamin sianlihan syömistä koskeva kielto. Usein myös vegetarismi ja veganismi ovat eettisesti perusteltuja yksilöllisiä ratkaisuja. Myös ruoka-aineallergiat, kuten keliakia ja laktoosi-intoleranssi vaikuttavat osalla ihmisistä ruokakulttuurin sisältöön. Keliakikoille valmistetaan gluteenittomia viljatuotteita ja laktoosi-intolerantikoille valmistetaan laktoosittomia maitovalmisteita.Vegaanisessa ruokavaliossa riittävä proteiinin määrä varmistetaan käyttämällä runsaasti viljatuotteita ja palkokasveja.
Aiheesta muualla

Kuvia tai muita tiedostoja aiheesta Ruoanlaitto Wikimedia Commonsissa
Réunionin kansallispuisto

| Réunionin kansallispuisto> Parc national de La Réunion |
| --- | --- |

Tyyppi:  kansallispuisto
Pinta-ala:  1 053,84 km2
Perustettu:  5. maaliskuuta 2007
Réunionin kansallispuisto (ransk. Parc national de La Réunion) on yksi Ranskan kansallispuistoista, joka sijaitsee Réunionin saarella, Intian valtamerellä. Puisto perustettiin 5. maaliskuuta 2007 tarkoituksenaan suojella kotoperäisiä ekosysteemejä.
Kansallispuistossa on tavattu monia lajeja, joita ei tavata missään muualla.
Aiheesta muualla

Kuvia tai muita tiedostoja aiheesta Réunionin kansallispuisto Wikimedia Commonsissa
SLAPP-kanne

SLAPP-kanne tai slapp-kanne (< engl. strategic lawsuit against public participation, ’strateginen kanne julkista osallistumista vastaan’) on strateginen, häirintätarkoituksessa nostettu ilmeisen perusteeton ja aiheeton kanne.
SLAPP-kanteiden nostamisen tarkoitus on pelotella ja uhkailla journalisteja ja kansalaisyhteiskunnan toimijoita hiljaisiksi. Heppoisin perustein nostetut kanteet aiheuttavat kohteelleen usein merkittäviä kustannuksia, ja oikeusprosessi voi kestää vuosia.
SLAPP-kanteiden vastaisen lainsäädännön avulla joissakin maissa pyritään estämään tuomioistuinten hyödyntäminen hiljentämiseen ja pelotteluun sekä säästämään uhrien rahaa ja aikaa. Yhdysvalloissa kantajan täytyy osoittaa, että hänen nostamallaan kanteella on todelliset menestymisen mahdollisuudet. Suomessa ei ole ollut SLAPP-kanteiden vastaista lainsäädäntöä. Euroopan neuvosto hyväksyi maaliskuussa 2024 direktiivin SLAPP-kanteita vastaan. Euroopan unionin jäsenmaat saattavat lain osaksi kansallista lainsäädäntöään kahden vuoden kuluessa direktiivin voimaantulosta.
Sanni Orasmaa

Sanni Orasmaa (s. 12. lokakuuta 1972 Helsinki) on suomalainen jazzlaulaja ja pedagogi. Hän valmistui taiteiden maisteriksi Itävallasta Grazin taidekorkeakoulun jazzosastolta vuonna 2000 professoreinaan jazzlaulajat Sheila Jordan, Mark Murphy ja Jay Clayton. Orasmaan muita opettajia ovat olleet muun muassa Yuseef Lateef, Dr. Billy Taylor ja Maija Hapuoja.
Orasmaan ura on kattanut esiintymisiä klubeissa ja festivaaleilla pohjoismaiden lisäksi muun muassa Italiassa, Puolassa, Saksassa, Itävallassa, Kiinassa ja Yhdysvalloissa. Hän oli yksi kansainvälisen Betty Carter's Jazz Ahead -kilpailun voittajista vuonna 2000, minkä johdosta Orasmaa esiintyi kolmessa konsertissa Washingtonin Kennedy Centerissä ja vieraili Brandford Marsaliksen juontamassa JazzSet-ohjelmassa Yhdysvaltain valtakunnallisessa radiolähetyksessä. Hänet on profiloitu Yhdysvaltojen yleisradion NPR:n ja Jazz Smithsonian -instituutin tuottamassa dokumenttisarjassa The Jazz Singers, jonka juontaa laulaja Al Jarreau. Vuosina 2000–2007 Orasmaa asui New Yorkissa esiintyen paikallisilla klubeilla (muun muassa Knitting Factory, Sweet Basil, Blue Note, Cornelia Street Cafe, Zinc Bar ja Rainbow Room), tehden yhteistyötä lukuisten muusikoiden kanssa, muun muassa George Gruntz Orchestra, Ted Curson, Matthew Garrison, Jeff "Tain" Watts, Ron McClure, Ron Affif, Ben Monder, Charlie Hunter, Bobby Previte ja Kirk Nurock.
Orasmaa on tehnyt useita kiertueita, levytyksiä ja esiintymisiä radiossa ja televisiossa suomalaisten artistien kanssa, muun muassa Hector, Jari Sillanpää, Waltari, RinneRadio, Olli Ahvenlahti, Heikki Sarmanto ja Mika Pohjola. Hän on toiminut vakinaisena opettajana Brooklyn konservatorion jazzosastolla, Slope Music Studiossa New Yorkissa, Kuopion Musiikki- ja Tanssiakatemiassa, Kuopion konservatoriossa ja Jyväskylän ammattikorkeakoulussa, sekä vierailevana opettajana Yhdysvaltojen ja Suomen lisäksi lukuisissa oppilaitoksissa muun muassa Kreikassa, Ukrainassa, Itävallassa ja Unkarissa.
Aiheesta muualla

Sanni Orasmaan kotisivut[vanhentunut linkki]
Saidy Janko

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Saidy Janko
Syntymäaika: 22. lokakuuta 1995
Syntymäpaikka: Zürich, Sveitsi
Pelipaikka: oikea laitapuolustaja
Pituus: 178 senttimetriä
Seura
Seura:  Young Boys (lainalla Portosta)
Junioriseurat
2011–2012:  Zürich
2013–2014:  Manchester United
Seurat
| Vuodet | Seura | O | (M) |
| 2014–2015 |  Manchester United | 0 | (0) |
| 2015 | →  Bolton | 10 | (1) |
| 2015–2017 |  Celtic | 3 | (0) |
| 2016–2017 | →  Barnsley |  |  |
| 2017–2018 |  Saint-Étienne |  |  |
| 2018– |  Porto |  |  |
| 2018–2019 | →  Nottingham Forest |  |  |
| 2019– | →  Young Boys |  |  |
Maajoukkue
| 2012–2013 |  Sveitsi U18 | 6 | (0) |
| 2013–2014 |  Sveitsi U19 | 7 | (1) |
| 2014–2016 |  Sveitsi U20 | 3 | (0) |
| 2014–2015 |  Sveitsi U21 | 4 | (0) |
 Seurajoukkueuran tilastot kattavat vain kansalliset sarjat, päivitetty 27. elokuuta 2015.  Maajoukkueuran tilastot päivitetty 8. marraskuuta 2019.
Saidy Janko (s. 22. lokakuuta 1995 Zürich) on sveitsiläinen jalkapalloilija, joka edustaa [sveitsiläistä Young Boysia lainalla portugalilaisseura Portosta. Oikeajalkainen Janko on pelipaikaltaan oikea laitapuolustaja.
Ura > Seurajoukkueura

Janko aloitti uransa kotikaupunkinsa FC Zürichissä. Vuonna 2013 hän siirtyi englantilaisseura Manchester Unitedin juniorijoukkueeseen. Seuran edustusjoukkueen paidassa hän pelasi vain yhdessä Englannin liigacupin ottelussa elokuussa 2014. Kevätpuoliskon kaudesta 2014–2015 Janko oli lainassa Englannin mestaruussarjan Bolton Wanderersissa pelaten kymmenen ottelua ja tehden yhden maalin.
Heinäkuussa 2015 Janko siirtyi Skotlannin valioliigan Celtic FC:hen.
Ura > Maajoukkueura

Sveitsiläis-italialaisen äidin ja gambialaisen isän lapsi Janko voi edustaa aikuisten maajoukkuetasolla joko Sveitsiä tai Gambiaa. Hän on kuitenkin pelannut lähes kaikissa Sveitsin nuorten maajoukkueissa, viimeisimpänä alle 21-vuotiaiden maajoukkueessa.
Granlund

Granlund tarkoittaa muun muassa:
Sukunimenä

Albin Granlund (s. 1989), suomalainen jalkapalloilija
Antti Granlund, suomalainen toimittaja ja radiojuontaja
Arvo Kuusla (aik. Granlund, 1907–1960), suomalainen näyttelijä
Elisabet Avramidou Granlund, Elli Avram (s. 1990), ruotsalais-kreikkalainen näyttelijä
Elmar Granlund (1899–1936), suomalainen lasi- ja keramiikkataiteilija
Gabriel Granlund (1819–1901), suomalainen laivanvarustaja, kauppias ja liikemies
Giri Granlund (1894–1932), suomalainen kirjailija
J. F. Granlund (1809–1874), suomalainen kirjailija ja suomentaja
Johan Granlund (1798–1876), suomalainen senaattori ja hovioikeuden asessori
John Granlund (1888–1962), suomalainen urkuri, kuoronjohtaja, musiikinopettaja ja säveltäjä
Maj Granlund (1893–1985), suomalainen runoilija
Majlis Granlund (1925–1991), suomalainen näyttelijä
Markus Granlund (s. 1993), suomalainen jääkiekkoilija ja olympiavoittaja
Markus Granlund (s. 1967), suomalainen kauppatieteilijä ja laskentatoimen professori
Mikael Granlund (s. 1992), suomalainen jääkiekkoilija ja maailmanmestari
Mikael Granlund (s. 1971), suomalainen jääkiekkomaalivahti
Tommy Granlund (s. 1983), suomalainen juoksija
Viktor (Väinö) Granlund (1891–1919), suomalainen jääkäriluutnantti
Väinö Granlund (1890–1927), jääkärikapteeni ja Vaasan suojeluskunnan piiripäällikkö
Wilhelm Granlund (1795–1889), suomalainen lääkäri ja professori
Åke Granlund (1914–1988), suomalainen kielitieteilijä, professori
Muita

Granlund, suomalainen insinööritoimisto
| --- | --- |
: Tällä täsmennyssivulla luetellaan henkilöitä, joilla on sama sukunimi.
San Marinon kansanäänestys 2021

Kansanäänestyksessä käytetty äänestyslipuke
San Marinossa järjestettiin vuonna 2021 kansanäänestys koskien maan aborttilakeja. Äänestys pidettiin 26. syyskuuta. Sen tuloksena selkeä enemmistö päätti kumota maan vanhat aborttilait, jotka kielsivät toimenpiteen käytännössä kokonaan.
Tausta

Abortti on ollut pitkään täysin kielletty San Marinossa, ja maan aborttilait olivat verrattavissa Maltaan, Vatikaaniin tai Andorraan. Nämä San Marinon aborttilait ovat peräisin vuodelta 1865, minkä johdosta sanmarinolaiset naiset matkustivat Italiaan saadakseen abortin.
Kansanäänestys päätettiin järjestää, kun R.E.T.E. -puolue ja San Marinon naistenunioni alkoivat keräämään nimiä kansanaloitteeseen, jossa vaadittiin aborttilakien päivittämistä.
Tulokset

Äänestysaktivisuus oli 41,11 %.
|  | Ääniä | Osuus (%) |
| --- | --- | --- |
| Kyllä | 11 119 | 77,30 |
| Ei | 3 265 | 22,70 |
Hylättyjä/ tyhjiä ääniä: 175
Ääniä yhteensä: 14 559
Äänioikeutettuja: 35 411
Lähde:
HMS Queen Elizabeth (R08)

| HMS Queen Elizabeth |
| --- | --- |
 HMS Queen Elizabeth

Aluksen vaiheet
Rakentaja:  Aircraft Carrier Alliance
Kölinlasku:  7. heinäkuuta 2009
Laskettu vesille:  17. heinäkuuta 2014
Palveluskäyttöön:  7. joulukuuta 2017
Tekniset tiedot
Uppouma:  65 000 t
Pituus:  280 m
Leveys:  39 m (vesiraja) 73 m
Syväys:  11 m
Koneteho:  2 × Rolls-Royce Marine Trent MT30 -kaasuturbiinia 48 000 hv 36 MW) 4 × Wärtsilä dieselmoottoria
Propulsio:  4 x 20 MW, sähkötoiminen
Nopeus:  29 solmua
Miehistöä:  679 merenkulkuun, 1 600 mukaan lukien lentomiehistö
Aseistus
Aseistus:  3 x Phalanx CIWS 4 x 30 mm DS30M Mark 2 (varaus, ei asennettu) 6 × M134 Minigun
HMS Queen Elizabeth (viirinumero R08) on Britannian kuninkaallisen laivaston Queen Elizabeth -luokan lentotukialus.
Valmistus

Britannian puolustusministeri Des Browne julkisti kahden uuden lentotukialuksen tilauksen 25. heinäkuuta 2007. ja tilaus allekirjoitettiin 3. heinäkuuta 2008 uudelleen luodun Aircraft Carrier Alliancen kanssa, johon muodostivat Babcock International, BAE Systems ja Thales UK.
Virallisesti työt aloitettiin 7. heinäkuuta 2009 ensimmäisten palojen leikkauksella BAE Systemsin telakalla Govanissa. Tosiasiassa työt aloitettiin kuitenkin jo 15. joulukuuta 2008 Babcockin Appledoren telakalla, missä aloitettiin työt rungon osalla 1. Osien liittäminen toisiinsa aloitettiin Rosythissä vuoden 2011 jälkipuoliskolla. Osien liittäminen toisiinsa saatiin päätökseen kesäkuun alussa 2014, minkä jälkeen aluksen kastetilaisuus järjestettiin 4. heinäkuuta kummina kuningatar Elisabet II. Se laskettiin vesille 14. heinäkuuta 2014.
Vaikka aluksen runko oli valmis, sille jouduttiin tekemään runsaasti töitä pinnan alla esimerkiksi sukeltajat asensivat aluksen molemmat potkurit. Ne asennettiin alustavien propulsiojärjestelmätestien jälkeen. Nämä asennukset saatiin päätökseen helmikuussa 2016. Miehistön siirtyminen alukselle oli vasta toukokuun lopulla 2017, minkä jälkeen tehtiin simuloitu purjehdus ennen koeajojen aloittamista 26. kesäkuuta.
Kommodori Jeremy Kyd otti 24. toukokuuta 2016 laivan komentoonsa koeajoihin, jotka alkoivat 26. kesäkuuta 2017. Ensimmäinen vaihe oli siirtää alus altaasta Firth of Forth -estuaariin. HMS Queen Elizabeth piti alittaa kolme siltaa, ennen kuin pääsi Skotlannin itärannikolta avomerelle. Alusta seurasivat fregatit HMS Sutherland ja HMS Iron Duke. Ensimmäinen ilma-alus, joka laskeutui lentotukialukselle oli 820 Naval Air Squadronin AgustaWestland AW101 -helikopteri. Queen Elizabethin koeajot jatkuivat Moray Firthiin.
Koeajojen päätyttyä alus otettiin palvelukseen 7. joulukuuta 2017.
SLAM

Slam tai SLAM voi tarkoittaa jotain seuraavista:
Selectable Lightweight Attack Munition, maamiina
Standoff Land Attack Missile, risteilyohjus
Supersonic Low Altitude Missile, peruttu ydinristeilyohjus
Submarine Launched Airflight Missile, kokeellinen sukellusveneohjus
Shoulder-Launched Antiaircraft Missile, ehdotus olalta laukaistavalle ilmatorjuntaohjukselle
Slam (kappale), Anna Abreun kappale
Slam, Juice Leskisen kokoelmalevy
Slam, elektronisen musiikin yhtye
Slam, yhdysvaltalainen urheilulehti
Slam, vuoden 1998 elokuva
Slam, vuoden 2018 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SLAM”, voi hakea sivunnimihaulla, laajalla sivunnimihaulla tai tekstihaulla.